Sellega seoses on siin kohane välja tuua väike palve tarmukatele appitõttajatele. Mingi sündmuse puhkemine, mis eeldab hulga vabatahtlike osavõttu, tähendab ulatusliku masinavärgi käivitumist ja suurte infohulkadega manipuleerimist. Seega kui Sind, kulla vabatahtlik, on teavitatud, et seal ja seal on toimunud selline ja selline naftareostus ja/või metsatulekahju ning vajatakse Sinu abi, siis palun ära vasta Sind teavitavale SMS-le või  E-Mailile veel lisaküsimustega, a`la "millal ja kuhu tulla?" ja "kas hiljem ei saa tulla?" Teavitavad SMS-d ja E-Mailid saadetakse välja automaatselt vastavate rakenduste poolt ja sadade kaupa. Seepärast on väga raske sellistele teavituskirjadele saabuvatele üksikutele lisaküsimustele vastata, eriti arvestades, et mingi kriisi puhkedes on niigi palju tegemist. Seega, ideaalne vastus kutsele oleks lihtne ja konreetne, "mina see ja see, saan tulla sellel ja sellel kuupäeval nii ja niikauaks ajaks". Ja NIMI ALLA.  See nime allapanek on ka üks väga oluline seik selle asja juures. Kui ikka infohulgad väga suureks lähevad ja kriis ka on, siis teadmine, et kes mida ütles ja selle leidmine vähendavad stressi hulka jõudsalt.